Diari Oficial de la Generalitat Valenciana


Sumari del DOGV 9261, del 21-01-2022 (2022/20)

RESOLUCIÓ de 21 de desembre de 2021, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.i de la Llei 4/2020, de pressupostos de la Generalitat per a l'exercici 2021, en el capítol 3 dels programes 412.2, Prestacions assistencials, farmacèutiques i complementàries, subprograma 412.25, Serveis generals de la SA, de la Conselleria de Sanitat Universal i Salut Pública, i 542.10. Direcció i serveis generals de la Conselleria d'Innovació, Universitats, Ciència i Societat Digital, i 612.60, Despeses diverses, de la secció 20, per import global de 8.465.275,20 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9261

Data del DOGV
:   21-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/20


Data del document
:   21-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de desembre de 2021, de la Conselleria d'Hisenda i Model Econòmic, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.i de la Llei 4/2020, de pressupostos de la Generalitat per a l'exercici 2021, en el capítol 3 dels programes 412.2, Prestacions assistencials, farmacèutiques i complementàries, subprograma 412.25, Serveis generals de la SA, de la Conselleria de Sanitat Universal i Salut Pública, i 542.10. Direcció i serveis generals de la Conselleria d'Innovació, Universitats, Ciència i Societat Digital, i 612.60, Despeses diverses, de la secció 20, per import global de 8.465.275,20 euros. [2022/20]  
Tant la Conselleria de Sanitat Universal i Salut Pública com la d'Innovació, Universitats, Ciència i Societat Digital tenen pendents de liquidar obligacions derivades de sentències judicials, sense que els crèdits actualment consignats en el capítol 3 dels seus pressupostos siga suficient; és per això que d'acord amb les dades i relacions de sentències facilitades per ambdues conselleries, és procedent incrementar el capítol 3, «Despeses financeres», en els programes 412.2, Prestacions assistencials, farmacèutiques i complementàries, subprograma 412.25, Serveis Generals de la SA, i 542.10, Direcció i serveis generals, per imports de 7.560.175,88 i 723.099,32 euros respectivament.  
  
D'altra banda, mitjançant la Sentència 1062/2020, de 20 de desembre, de la Sala Contenciosa Administrativa del Tribunal Superior de Justícia de la Comunitat Valenciana, relativa al recurs contenciós interposat contra la Conselleria d'Hisenda, es va condemnar la Generalitat al pagament de 162.943,83 euros en concepte d'interessos de demora pel retard en el pagament dels serveis de vigilància de diverses dependències de la Conselleria de Sanitat Universal i Salut Pública, més els interessos legals des del 27 de novembre de 2017 fins al pagament, i per a fer-lo efectiu és necessari consignar 182.000 euros en el capítol 3 del programa 612.60, Despeses diverses.  
Per tractar-se tots de crèdits amb la condició d'ampliables, inclosos en els supòsits recollits en l'article 22.2.i de la vigent llei de pressupostos, amb la finalitat de procedir al pagament dels interessos en execució de les corresponents sentències, és procedent incrementar el capítol 3 dels esmentats programes, amb càrrec a la previsió de resultat de l'exercici corrent.  
En conseqüència, i en virtut del que es disposa en l'article 22.2 de la Llei 4/2020, de pressupostos de la Generalitat per a l'exercici 2021, i el que preveu l'article 48 de la Llei 1/2015, d'hisenda pública, del sector públic instrumental i de subvencions, la Conselleria d'Hisenda i Model Econòmic adopta la següent resolució:  
  
Primer i únic  
Autoritzar una ampliació de crèdit en les aplicacions i pels imports que es detallen a continuació:  
  
Aplicació Import  
12.35.12.596.48.4 7.560.175,88  
96.25.29.592.95.4 182.000,00  
42.68.07.255.66.1 723.099,32  
Total ampliació 8.465.275,20  
  
  
València, 21 de desembre de 2021.- El conseller d'Hisenda i Model Econòmic: Vicent Soler i Marco.